CELEX: E2013P0017
Language: et
Date: 2013-07-10 00:00:00
Title: EFTA järelevalveameti 10. juulil 2013 Islandi vastu algatatud hagi (Kohtuasi E-17/13)

10.10.2013   
            
            
               ET
            
            
               Euroopa Liidu Teataja
            
            
               C 294/6
            
         EFTA järelevalveameti 10. juulil 2013 Islandi vastu algatatud hagi
   (Kohtuasi E-17/13)
   2013/C 294/06
   EFTA järelevalveamet, Rue Belliard 35, 1040 Brüssel, Belgia keda esindavad Xavier Lewis ja Clémence Perrin, on algatanud 10. juulil 2013 EFTA kohtus hagi Islandi Vabariigi vastu.
   EFTA järelevalveamet taotleb, et EFTA kohus
   
               1)
            
            
               otsustaks, et i) jättes selleks ettenähtud aja jooksul vastu võtmata EMP lepingu IX lisa punkti 16b esimeses taandes ning XII lisa punkti 4 esimeses taandes viidatud õigusakti (Euroopa Parlamendi ja nõukogu 6. mai 2009. aasta direktiiv 2009/44/EÜ, millega muudetakse direktiivi 98/26/EÜ arvelduste lõplikkuse kohta makse- ja väärtpaberiarveldussüsteemides ja direktiivi 2002/47/EÜ finantstagatiskokkulepete kohta seoses omavahel ühendatud süsteemide ja krediidinõuetega), mida on kohandatud EMP lepingu protokolliga nr 1, artikli 2 kohaldamiseks vajalikud meetmed või ii) jättes järelevalveameti asjakohaselt teavitamata, on Islandi Vabariik jätnud täitmata oma kohustused, mis tulenevad kõnealusest õigusaktist ja EMP lepingu artiklist 7;
            
         
               2)
            
            
               kohustaks Islandit kandma menetluskulud.
            
         Õiguslik ja faktiline taust ning hagi toetuseks esitatud asjaolud
   
               —
            
            
               Käesolev EFTA järelevalveameti hagi käsitleb Islandi Vabariigi poolt järgmise akti 12. novembriks 2012 täitmata jätmist: EFTA järelevalveameti 12. septembri 2012. aasta põhistatud arvamus Euroopa Parlamendi ja nõukogu 6. mai 2009. aasta direktiivi 2009/44/EÜ (millega muudetakse direktiivi 98/26/EÜ arvelduste lõplikkuse kohta makse- ja väärtpaberiarveldussüsteemides ja direktiivi 2002/47/EÜ finantstagatiskokkulepete kohta seoses omavahel ühendatud süsteemide ja krediidinõuetega), millele viidatakse EMP lepingu IX lisa punkti 16b esimeses taandes ja XII lisa punkti 4 esimeses taandes ja mida on lepinguga kohandatud selle protokolli nr 1 alusel, artikli 2 Islandi siseriiklikus õiguses rakendamata jätmise kohta.
            
         
               —
            
            
               EFTA järelevalveamet väidab, et Island ei ole vaidlustanud väidet, et direktiivi artikli 2 rakendamine viibib endiselt. Sellest tulenevalt on EFTA järelevalveamet seisukohal, et Island ei ole täitnud direktiivi artiklist 3 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja direktiivi artikli 2 kohaldamiseks, ja jätnud järelevalveameti asjakohaselt teavitamata.